Diari Oficial de la Generalitat Valenciana


Sumari del DOGV 9268, del 01-02-2022 (2022/704)

RESOLUCIÓ de 27 de gener de 2022, del director general de LABORA Servei Valencià d'Ocupació i Formació, per la qual s'accepta la renúncia d'una beca per a la realització de pràctiques professionals en LABORA Servei Valencià d'Ocupació i Formació.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9268

Data del DOGV
:   01-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/704


Data del document
:   27-01-2022

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 27 de gener de 2022, del director general de LABORA Servei Valencià d'Ocupació i Formació, per la qual s'accepta la renúncia d'una beca per a la realització de pràctiques professionals en LABORA Servei Valencià d'Ocupació i Formació. [2022/704]  
Mitjançant la Resolució de 12 de desembre de 2019, del director general de LABORA Servei Valencià d'Ocupació i Formació (DOGV 8707, 30.12.2019), es van convocar cinc beques per a la realització de pràctiques professionals en LABORA Servei Valencià d'Ocupació i Formació, que van ser prorrogades fins al 14 de juny de 2022, mitjançant la Resolució d'11 de juny de 2021 del director general de LABORA.  
  
En la Resolució d'adjudicació de les beques, de 4 de juny de 2020, i d'acord amb l'Ordre 1/2017, de 18 de gener, de la Conselleria d'Economia Sostenible, Sectors Productius, Comerç i Treball, es va establir una borsa de reserva prioritzada per ordre decreixent de puntuació per a cobrir les vacants que pogueren produir-se en les beques adjudicades.  
  
Per la Resolució de 17 de novembre de 2021, del director general de LABORA Servei Valencià d'Ocupació i Formació (DOGV 9063, 22.11.2021), es va acceptar la renúncia d'un dels adjudicataris i es va adjudicar una de les beques modalitat Comunicació a Arnau Alcaide Suárez, en acceptar la crida de la borsa de reserva; el període de gaudi d'aquesta beca és des del 22 de novembre de 2021 fins al 14 de juny de 2022.  
El 25 de gener de 2022 l'adjudicatari Arnau Alcaide Suárez, amb ZHP 6097, comunica la renúncia a la beca que se li havia concedit, amb efectes del dia 1 de febrer de 2022.  
Per no quedar persones candidates en la llista de reserva que es va constituir a aquest efecte, perquè la persona que renuncia és qui figurava en l'última posició d'aquesta llista de reserva, no és procedent una nova adjudicació de la beca pel període restant.  
En conseqüència, d'acord amb el que s'estableix en el resolc segon, punt 3, i dotzé, punt 3, de la Resolució de 12 de desembre de 2019 esmentada, resolc:  
  
Primer  
Acceptar la renúncia d'Arnau Alcaide Suárez Bas a la beca que se li va adjudicar per a la realització de pràctiques professionals en LABORA Servei Valencià d'Ocupació i Formació, modalitat Comunicació, amb efectes des del dia 1 de febrer de 2022.  
  
Segon  
La publicació d'aquesta resolució produirà els efectes de la notificació, d'acord amb el que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Contra aquesta resolució, que posa fi a la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la publicació, davant el corresponent jutjat contenciós administratiu de la província de València, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant aquest mateix òrgan, en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que estimen pertinent.  
  
  
València, 27 de gener de 2022.- El director general de LABORA Servei Valencià d'Ocupació i Formació: Enric Nomdedéu i Biosca.